దిలీప్ బోస్

దిలీప్ కుమార్ బోస్ (1921 - 1996 డిసెంబరు 30) భారతీయ ప్రొఫెషనల్ టెన్నిస్ ఆటగాడు. అతను ఆసియా ఛాంపియన్‌షిప్ విజేత, ఇండియా డేవిస్ కప్ జట్టు సభ్యుడు. ఆట నుండి విరమణ తర్వాత, అతను కోచ్‌గా, నిర్వాహకుడిగా పనిచేశాడు. ఆల్ ఇండియా టెన్నిస్ అసోసియేషన్ 2002 లో అతని పేరు మీద జీవితకాల సాఫల్య పురస్కారాన్ని స్థాపించింది.

1949లో కలకత్తాలోని కలకత్తా సౌత్ క్లబ్‌లో జరిగిన తొలి ఆసియా ఛాంపియన్‌షిప్‌లో బోస్ సింగిల్స్ పోటీని గెలుచుకున్నాడు. ఫలితంగా, అతను 1950 లో వింబుల్డన్‌లో 15వ సీడ్ సాధించాడు. రెండో రౌండు మ్యాచ్‌లో నెదర్లాండ్స్‌కు చెందిన హాన్స్ వాన్ స్వోల్‌తో 6–4, 5–4 తో వెనకబడి ఉండగా, రిటైరై ఆ మ్యాచ్‌ను మధ్య లోనే వదులుకున్నాడు. అంతకు కొద్ది రోజుల ముందే అతను మలేరియా నుండి కోలుకున్నాడు. ఆట ఆడవద్దని వైద్యులు సలహా కూడా ఇచ్చారు. అదే సంవత్సరంలో, అతను బెర్లిన్ ఛాంపియన్‌షిప్‌లో ఆస్ట్రేలియాకు చెందిన బిల్ సిడ్‌వెల్‌తో కలిసి డబుల్స్ ఈవెంట్‌ను గెలుచుకున్నాడు.

 కెరీర్ 
1949 లో కలకత్తాలో జరిగిన ఆసియా మొదటి అంతర్జాతీయ లాన్ టెన్నిస్ ఛాంపియన్‌షిప్‌ల ప్రారంభ ఎడిషన్‌లో బోస్ సింగిల్స్ ఈవెంట్‌ను గెలుచుకున్నాడు. ఆ సమయంలో భారతదేశపు నంబర్ వన్ ర్యాంక్ ఆటగాడు. 1950 జనవరి 1 న జరిగిన ఫైనల్‌లో స్వదేశీయుడు, దేశంలో రెండవ ర్యాంకరూ ఐన సుమంత్ మిశ్రాను 6–1, 6–2, 8–6 తో ఓడించాడు.

 మూలాలు 

వర్గం:1996 మరణాలు
వర్గం:1921 జననాలు
వర్గం:భారతీయ టెన్నిస్ క్రీడాకారులు